
ASEMT2023-2866/16.10.2023

Raport de Specialitate
privind aprobarea convenției cu privire la demararea lucrărilor de amenajare a unui teren de baschet în incinta Școlii Gimnaziale nr. 27 de către Drukeria – Asociația Suporterilor Timișoreni
Având în vedere Referatul Primarului nr. TMI2023-010206/17.10.2023 de aprobare a Proiectului de hotărâre privind aprobarea convenției cu privire la demararea lucrărilor de amenajare a unui teren de baschet în incinta Școlii Gimnaziale nr. 27 de către Drukeria – Asociația Suporterilor Timișoreni, facem următoarele precizări:

Prin adresa înregistrată la Administrația pentru Sănătate și Educație a Municipiului Timișoara cu nr. ASEMT2023-2239/21.08.2023, Școala Gimnazială nr. 27 solicită acordul cu privire la demararea lucrărilor de amenajare a unui teren de baschet în incinta unității de învățământ, localizată pe Aleea Gorniștilor nr. 3, identificat cu CF 444420. Lucrările de amenajare fac parte dintr-un parteneriat stabilit între Școala Gimnazială nr. 27 și Asociatia Suporterilor Timișoreni – Drukeria. 
Druckeria - Asociația Suporterilor Timișoreni a depus pentru Școala Gimnazială nr. 27 un proiect în cadrul apelului deschis de proiecte derulat de Fundația Comunitară Timișoara, “Sportul pentru toți”. Programul Sportul pentru toți, derulat de Fundația Comunitară Timișoara împreună cu Decathlon România, urmărește crearea unor condiții și contexte mai bune pentru ca timișorenii să poată practica sport din plăcere și în siguranță.  Conform acordului de parteneriat dintre Școala Gimnazială nr. 27 și Asociația Suporterilor Timișoreni - Drukeria, beneficiarul finanțării în urma competiției de proiecte este Asociația Suporterilor Timișoreni – Drukeria. Valoarea lucrărilor de amenajare a terenului de baschet se ridică la 161.700 lei, acestea fiind suportate din surse proprii ale Asociației. Costurile neprevăzute ale investiției sunt suportate de Asociația Suporterilor Timișoreni în vederea execuției în termen a lucrărilor de amenajare. Terenul de baschet propus spre amenajare are dimensiunea de 19,00 m lungime și 10,50 m lățime, orientare Nord-Sud. Se propune împrejmuire ușoară și transparentă din plasă împletită la o distanță de 60cm de conturul de joc și e pe o înălțime de 4,50.

Pentru amenajarea terenului de baschet, a fost eliberat Certificatul de Urbanism nr. 1750 din 08.08.2023 prin care se solicită hotărâre de consiliu local. Având în vedere cerința menționată în C.U. nr. 1750/8.08.2023, se propune încheierea unei convenții între Mun. Timișoara, prin Admininistrația pentru Sănătate și Educație a Mun. Timișoara și Asociația Suporterilor Timișoreni – Drukeria cu privire la demararea lucrărilor de amenajare.
Direcția Economică din cadrul Administrației pentru Sănătate și Educație a Municipiului Timișoara este informată prin adresa ASEMT2023-2366/4.09.2023 cu privire la oportunitatea investiției și își exprimă acordul cu privire la realizarea investiției prin semnarea unei convenții cu privire la demararea lucrărilor de amenajare a terenului de baschet pentru Școala Gimnazială nr. 27, Aleea Gorniștilor nr. 3, CF 444420. Biroul Reabilitări și Investiții din cadrul Administrației pentru Sănătate și Educație a Municipiului Timișoara își exprimă acordul pentru realizarea lucrărilor de amenajare prin adresa ASEMT2023– 2239/5.09.2023.
Având în vedere faptul că rețeaua publică a unităților de învățământ din Municipiul Timișoara are nevoie de dotare pentru asigurarea funcțiunilor necesare derulării de activități sportive și având în vedere faptul că unitatea de învățământ beneficiară a investiției are rezultate la competiții sportive deși nu este unitate de învățământ de profil,
Având în vedere Hotărârea Consiliului Local nr. 452 din 7.12.2021 privind aprobarea accesului liber  al elevilor în curţile şi pe terenurile de sport din unităţile de învăţământ preuniversitar de stat de pe raza municipiului Timișoara pentru desfășurarea activitățiilor recreative și sportive extrașcolare prin care se promovează accesarea infrastructurii publice din unitățile de învățământ pentru practicarea de activități sportive,
[bookmark: _Hlk148434694][bookmark: _Hlk148432774]Având în vedere dreptul de administrare al Administrației pentru Sănătate și Educație a Muncipiului Timișoara acordat prin Hotărârea de Consiliu Local 182 din 9.05.2023 privind transmiterea dreptului de administrare în favoarea Administrației pentru Sãnãtate și Educație a Municipiului Timișoara asupra imobilelor - construcții  și terenuri unde își  desfășoară activitatea unitãțile de învãțãmânt preuniversitar de stat - aflate în domeniul public al Municipiului Timișoara prin care instituția gestionează terenurile și clădirile aferente unităților de învățământ publice aflate în proprietatea Municipiului Timișoara conform prevederilor în vigoare,
	
					Propunem următoarele:

- Având în vedere cele prezentate mai sus, apreciem că proiectul de hotărâre privind aprobarea convenției cu privire la demararea lucrărilor de amenajare a unui teren de baschet în incinta Școlii Gimnaziale nr. 27 de către Drukeria – Asociația Suporterilor Timișoreni și anexa nr. 1 care face parte integrantă din proiectul de hotărâre îndeplinesc condițiile pentru a fi suspus dezbaterii și aprobării plenului Consiliului Local.
- Aprobarea convenției cu privire la demararea lucrărilor de amenajare a unui teren de baschet în incinta Școlii Gimnaziale nr. 27 de către Drukeria – Asociația Suporterilor Timișoreni, conform anexei 1 care face parte integrantă al proiectului de hotărâre.

